OneRepublic
OneRepublic je američka pop rock grupa iz grada Colorado Springs, savezne države Colorado. Osnovali su je Ryan Tedder i Zach Filkins. Grupa je postigla značajan uspjeh na MySpaceu bez ikakvih ugovora. Nakon što je grupa završila sa sviranjem u području Los Angelesa pri kraju 2003. godine, veliki broj diskografskih kuća im je prišlo kako bi osigurali ugovore sa grupom, te je OneRepublic na poslijetku potpisala sa kućom Valvet Hammer, kojom upravlja Columbia Records. Napravili su svoj prvi album sa producentom Gregom Wellsom tokom ljeta i jeseni 2005. godine u njegovom studiju Rocket Carousel u gradu Culver City, saveznoj državi Kaliforniji. Album je prvobitno trebao izaći 6. juna 2006. godine, no Columbia je odbacila grupu iz svog pokroviteljstva dva mjeseca prije nego što je album trebao izaći. Glavni singl tog albuma pod nazivom "Apologize" je objavljen 2005. godine. 2006. godine je dostigao je popriličnu popularnost na MySpaceu. Prvi album OneRepublica je objavljen 2007. godine pod nazivom Dreaming Out Loud. Timbaland je uradio remiks pjesme "Apologize" sa tog albuma, nakon čega je miks doživio međunarodni uspjeh, došavši na prvo mjesto u šesnaest zemalja i dobivši nominaciju za Grammy. Drugi singl "Stop and Stare" je imao sličan uspjeh kao svoj prethodnik. Album je kasnije dobio Platinum certifikaciju od američke snimačke asocijacije, odnosno RIAA. Drugi album grupe iz 2009. godine pod nazivom Waking Up je također proizveo nekoliko singlova poput "All the Right Moves", "Secrets", "Marchin On" i "Good Life". "Good Life" je dostigao među prvih deset pjesama ljestvice Billboard Hot 100. Treći album OneRepublika pod nazivom Native (2013), postao je prvi album grupe da dostigne mjesto među prvih deset albuma na ljestvici Billboard200. Singl albuma "If I Lose Myself" se plasirao među prvih deset pjesama na raznim ljestvicama u nekolicini zemalja, dok je treći singl albuma "Counting Stars" postao najpopularniji singl benda u novije vrijeme, te je bio među prvih pet mjesta na ljestvicama u Australiji, Kanadi, Njemačkoj, Irskoj, Novom Zelandu, SAD-u i UK-u. Ovo im je najveći uspjeh u Ujedinjenom Kraljevstvu. Također se našao na drugom mjestu ljestvice Billboard Hot 100, poput pjesme "Apologize" iz 2007. godine.